জল বিভব
প্রতি মোল অণুর মধ্যে যে মুক্ত শক্তি থাকে তাকে রাসায়নিক বিভব বলে। স্থির চাপ ও তাপমাত্রায় কোন সিস্টেমে রাসায়নিক বিভব কোন পদার্থের অণুর ঘনত্বের উপর নির্ভরশীল। অর্ধভেদ্য পর্দার মাধ্যমে জল অণুর চলাচল যে বিভাবের উপর নির্ভর করে তাকে জল বিভব (ইংরেজি: Water potential) বলে। সাধারণত জল বিভবকে Ψ চিহ্ন দ্বারা নির্দেশ করা হয়। ধরা যাক, অর্ধভেদ্য পর্দার দ্বারা পৃথক অবস্থায় থাকা দুটি জলীয় মাধ্যমের জল বিভব যথাক্রমে ΨA ও ΨB। সুতরাং সিস্টেম দুটির জল বিভাগের পার্থক্য হল ∆Ψ = ΨA – ΨB (ধরা যাক, ΨA > ΨB)। জল বিভব মূলত একটি চাপ, তাই এর একক বার। বিশুদ্ধ জলের জল বিভব সর্বদা শূন্য হয়। যে কোন দ্রবণের দ্রাবের পরিমাণ যত বাড়তে থাকে জলের মুক্ত শক্তি ততই কমতে থাকে, ফলে জল বিভবের মান ঋণাত্মক হতে থাকে। জল বিভাবের মান পরিমাপ করার জন্য স্কোলেন্ডার প্রেসার বম নামক যন্ত্র ব্যবহার করা হয়।